Châteauroux

Châteauroux [ŝatorU], en esperanto ĈatorusoLaŭ Esperanta mapo de Eŭropa franclingvio, estas mezgranda franca komunumo lokita en la departemento Indre kaj en la regiono Centro-Valo de Luaro. Ĝi estas la prefektejo (ĉefurbo) de la departemento, kaj do estras unu arondismenton. La urbo havas proksimume 50 000 loĝantojn, kiujn oni kutime nomigas castelroussins en la franca lingvo.

 Geografio 
250 kilometrojn sude de Parizo, Châteauroux situas kore de tri naturaj regionoj : unue Ĉampanjo, kie etendiĝas grandaj cerealaj kultivejoj, due Brenne kun ĝiaj multnombraj lagoj, kaj trie Boischaut kun paŝtaĵoj por bredado. La urbo estas trafluata de la rivero Indre.

 Historio 
La nomo "Châteauroux" devenas de iu landsinjoro nomita Raoul le Large, kiu en 937 forlasis sian eksan palacon de Déols kaj fondis novan fortikaĵon ĉe la maldekstra bordo de la rivero Indre, la Château de Raoul (kastelo de Raoul). Tiun kastelon oni nomigis « château Raoul » ekde 1112.

 Vidindaĵoj 
La Château-Raoul, ĉe la bordoj de la rivero Indre, estis la kastelo de la landsinjoroj de Déols kaj donis sian nomon al la urbo. Ĝi estis rekonstruita dum la 15-a jarcento kaj renovigita dum la 19-a jarcento.

En la muzeo Bertrand, lokita ene de eksa luksa domo de la 18-a jarcento, troviĝas kolektoj de la napoleona periodo.

 Famuloj 
 Maurice Rollinat (1846-1903), poeto
 Gérard Depardieu (1948- ), aktoro
 Joël Bruneau (1963- ), politikisto

 Esperanto 
Ĉatoruso estis kongresurbo de SAT-Amikaro en 2012.

 Referencoj 

 Vidu ankaŭ 
 Komunumoj de Indre
 Listo de urboj de Francio
 Châteauroux (stacidomo)

 Eksteraj ligiloj 

 Oficiala retejo 
 la loka Esperanto-klubo


Kategorio:Komunumoj de Indre
Kategorio:Urboj de Francio
Kategorio:Etapaj urboj de Tour de France